Sporočilo za javnost Ljubljana, 21. 10. 2024

**DEXTER SINISTER X CUKRARNA: SIVA CONA  
*»TU VSTAVI ZAPLETEN NASLOV"*, VIRGIL ABLOH (2017)**5. 11. 2024–1. 12. 2024

**Od torka, 5. 11. 2024, do nedelje, 1. 12. 2024, bo v Sivi coni v Cukrarni na ogled nov video. Obiskovalci si bodo lahko v medetaži Cukrarne ogledali video *»TU VSTAVI ZAPLETEN NASLOV«*. Pogovor na podiplomski šoli za oblikovanje Univerze Harvard, obravnava Ablohova fluidna delovna načela, nekatere pretekle in sedanje mentorje ter njihovo uporabo pri številnih projektih, kot so IKEA, Nike in njegovo lastno podjetje >Off-White<.**

**Ogled videa bo možen tudi preko podstrani Sive cone na povezavi:** [**https://grey-area.cukrarna.art/**](https://grey-area.cukrarna.art/)

Projekt Siva cona poteka od 2. oktobra 2024 do 30. septembra 2025 pod kuratorskim vodstvom skupine Dexter Sinister. Vsak mesec je predstavljen nov video oblikovalca, umetnika ali skupine, katerih delo se nahaja nekje na stičišču med umetnostjo in oblikovanjem.

Stuart Bertolotti-Bailey in David Reinfurt sta dolgoletna sodelavca, ki sta leta 2006 ustanovila Dexter Sinister, delavnico in založniški projekt. Preko Dexter Sinister sta med letoma 2000 in 2011 izdajala revijo Dot Dot Dot, leta 2011 pa sta skupaj z Angie Keefer soustanovila The Serving Library. Kljub omejeni nakladi je Dot Dot Dot postala ena najbolj vplivnih oblikovalskih publikacij, saj je s svojim eksperimentalnim in provokativnim pristopom navdihnila številne generacije oblikovalcev. Revija je prispevala edinstveno kombinacijo meta-analize oblikovalskih praks in kritičnega pisanja o sodobni vizualni kulturi. Dexter Sinister še naprej deluje na presečišču umetnosti in oblikovanja, z nedavnimi razstavami v Kunstverein München, Kunsthaus Bregenz, CAC Vilnius, Artists Space New York in oblikovalskimi projekti za Institute for Contemporary Arts v Londonu ter Castello di Rivoli.

Ste nekje vmes: v Sivi coni v medetaži velikega javnega umetniškega centra. Zgradba je prvotno služila kot tovarna sladkorja in je bila zgrajena leta 1838. Sčasoma se je spremenila v cenovno ugodna bivališča, v katerih so živeli tovarniški delavci in vojaki, umetniki in pisatelji, ter postala kulturno središče. Ker je objekt daljše obdobje propadal, ga je mesto Ljubljana odkupilo in obnovilo v prvotno podobo ter ga leta 2021 ponovno odprlo pod imenom Cukrarna.

Ta vmesni prostor ima nižje strope kot bele kocke galerijskih prostorov, ki ga stiskajo z zgornje in spodnje strani. Ni bil zasnovan kot razstavni prostor, temveč kot kraj za dogodke, pogovore, srečanja in druge začasne dejavnosti. V prihodnem letu ga bo opremil in programiral Dexter Sinister.

Razglejte se naokoli: soba je obložena s sivo preprogo, ki sega od stene do stene, zidovi so pobarvani v enako sivo barvo; okna so zatemnjena, da ublažijo sonce in prepuščajo enakomerno, sivkasto svetlobo. Prostor je večinoma prazen, razen nekaj vreč za sedenje in miz, ki so prav tako enake sive barve. V tem prostoru bo Dexter Sinister vsak mesec predstavil video izbranega oblikovalca, umetnika ali skupine, katerih delo obstaja nekje med umetnostjo in oblikovanjem, vključno z nekaj njunimi deli.

*- DEXTER SINISTER*